She Loves You

«She Loves You» er en sang skrevet av Lennon/McCartney som ble fremført og utgitt med The Beatles på singel i 1963. Den ble The Beatles' fjerde singel og den første av deres singler som solgte i over en million eksemplarer.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 35

 Bakgrunn 

Inspirasjonen bak «She Loves You» kom fra Bobby Rydell's «Swingin' School» som nådde 5.-plass på den amerikanske Billboard lista i 1960. Paul McCartney likte ideen med at sangeren ga fra seg en strofe som ble besvart av et damekor. Dessuten hadde låten en del «yeah-yeah-yeah» strofer i seg. Derfor tenkte McCartney ut ideen om at han sang «she loves you», mens John Lennon og George Harrison skulle svare «yeah-yeah-yeah». Han visste denne sang-idéen til Lennon som gjorde det helt klart for McCartney at det beste var at de begge sang «she loves you yeah yeah yeah» unisont. McCartney ga seg etter for dette, og da de var ferdig med sin konsert i Majestic Ballroom i Newcastle-upon-Tyne den 26. juni 1963, gikk de i gang med å skrive sangen på deres hotelroom på Turk's Hotel.Spit, Bob (2005). The Beatles The Biography. USA: Back Bay Books. ISBN 0-316-01331-5 s. 419/420Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 149

Dagen etter hadde de en fridag, og dro derfor til Liverpool. Lennon og McCartney møttes hjemme hos McCartneys far på kvelden og skrev den ferdig der. Da de var ferdig, sang de den for McCartneys far, som kun hadde en innvending. I stedet for å synge «yeah-yeah-yeah», ville det være bedre å synge «yes-yes-yes». Lennon og McCartney tok ikke det rådet til følge. Fire dager etter, befant gruppen seg i studio for å spille den inn.Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 150

 Teksten 

Tekstens du-person har kranglet med sin kjæreste noen dager i forveien, og er fortsatt sint for dette da tekstens forteller-person sier at han traff damen dagen før. Hun fortalte da at hun fortsatt var glad i du-personen samt at hun fortsatt hadde ham i tankene. Forteller-personen prøver å fortelle du-personen at han burde være glad for dette og prøver å overtale vedkommende til å svelge sin stolthet, og unnskylde seg ovenfor henne, slik at de kan fortsette forholdet.

 Innspilling og arrangement 

Innspillingen foregikk i Abbey Road Studios 1. juli 1963. Både «She Loves You» og singlens b-side «I'll Get You» ble festet til teip.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 32 «She Loves You» starter med refrenget i stedet for et vers, og har ikke et instrumentalparti. I stedet innleder sologitarist Harrison hvert vers med et kort riff. Videre etterligner han den vokale «yeah-yeah-yeah» strofen på sin gitar etter setningene «you know that can't be bad». Foran refrengene synger de «oooh» som er inspirert av The Isley Brothers hit «Twist and Shout» (som The Beatles lagde en coverversjon av) og i versene blir rime-ordene «yesterday», «say», «mind», «kind», «fair» og «her» uttalt slik: «yesterday-ee-ay», «say-ee-ay», «mi-ee-ind», «ki-ee-ind», «fai-a-air» og «he-e-er». Denne måten å synge på var inspirert av Buddy Holly. For å gjøre arrangementet mer spennende og dynamisk for lytteren, la de inn en markering alle tre gangene mellom strofene «....she loves you» -(markering)- «and you know that can't be bad». Ellers stoppet de kompet mellom strofene «with a love like that» -(stopp)- «you know you should be glad».

Harrison hadde kommet med ideen om å avslutte sangen med en vokal G6-akkord (denne akkorden inntreffer også på slutten av det innledende refrenget, før første vers). Produsent George Martin likte ikke denne G6-idéen til å begynne med, men lot seg overtale.The Beatles (2000). The Beatles Anthology. San Francisco: Chronicle Books. ISBN 978-0-8118-2684-6 s. 96 Men det var Martin som foreslo at sangen skulle starte med refrenget.Harry, Bill (1992). The Ultimate Beatles Encyclopedia. London: Virgin Books. ISBN 0-86369-681-3 s 601

Lennon og McCartney synger hver strofe i «She Loves You» sammen, og når de går over i harmoni, er Lennon på de dypeste tonene mens McCartney tar seg av de høyeste. Harrison er også vekselsvis med på vokal og følger Lennons harmoni-leie bortsett fra den i den nevnte G6-akkorden.

Den opprinnelige studioteipen av «She Loves You» finnes ikke mer, så ingen vet hvor mange tagninger som ble gjort, men masterteipen er en sammensatt versjon fra flere tagninger klippet sammen. Lytter man nøye, finner man ut at koblinger mellom forskjellige tagninger forekommer 1:23 og 1:29 inn i sangen. Derfor eksisterer det ikke noen versjon i ekte stereo med «She Loves You», kun en med såkalt «falsk stereo».
She Loves You singlen ble sluppet 23. august 1963 i Storbritannia, og hadde et forhåndsalg på 235.000 eksemplarer. Den passerte halv million solgte eksemplarer 3. september 1963 og en million 27. november 1963. Den stoppet på 1,3 millioner og ble The Beatles' største hit noensinne, samt Storbritannias mest selgende singel i 1963 og Storbritannias mest solgte singel fram til 1978 da McCartney med sin gruppe Wings solgte over 2 millioner eksemplarer av Mull of Kintyre.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 32/35

29. januar 1964 ble sangen nyinnspilt, men med tysk tekst som ble kalt «Sie Liebt Dich». Denne innspillingen foregikk i Paris.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 38

Lennon sneier innom refrenget på «She Loves You» på avslutningen av «All You Need is Love» fra 1967. Det samme skjer fra Stevie Wonders side i sangen «What's That You're Doing» fra McCartneys 1982-album Tug of War. Sistnevnte sang er en duo-fremførelse av McCartney og Wonder i likhet med Ebony and Ivory.

I oktober 2005 utgaven av Uncut Magazine, havnet «She Loves You» på tredjeplass over «Sanger som forandret verden». På listens førsteplass havnet Elvis Presleys «Heartbreak Hotel», men Bob Dylans «Like a Rolling Stone» ble tildelt andreplass.

I USA ble «She Loves You» utgitt på The Beatles' Second Album i april 1964. Ellers har den vært inkludert på følgende samlealbum: A Collection of The Beatles Oldies (utgitt 1966), 1962-1966 (utgitt 1973), 20 Greatest Hits (utgitt 1982), Past Masters 1 (utgitt 1988) og 1 (utgitt 2000).

 Personell 
John Lennon: akustisk gitar, vokal
Paul McCartney: bassgitar, vokal
George Harrison: sologitar, vokal (kun vokal i enkelte strofer)
Ringo Starr: trommer

 Listeplasseringer 
I Norge debuterte «She Loves You» på åttendeplass på VG-lista i uke 39/1963, og havnet på førsteplass i uke 2 og 3 i 1964.VG-lista – «She Loves You» I USA ble «She Loves You» gitt ut på singel 16. september 1963, men ble ikke en hit i USA før i 1964 (etter at I Want to Hold Your Hand hadde vært på førsteplass).Harry, Bill (1992). The Ultimate Beatles Encyclopedia. London: Virgin Books. ISBN 0-86369-681-3 s 601/602http://wiki.answers.com/Q/What_were_the_Beatles'_number_one_hits

Land (1963/1964)Plass111111

 «She Loves You» versjoner fremført i BBC Radio 

Fans av The Beatles hadde anledning til å høre «She Loves You» to ganger på radio før den ble utgitt på singel.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career.  London: Pyramid Books. ISBN 1-855-10021-5 s. 357

 Programtittel:  Innspillingsdato:  Kringkastet: Pop Go The Beatles  16. juli 1963  13. august 1963     20. august 1963 Saturday Club  30. juli 1963  24. august 1963 Pop Go The Beatles  1. august 1963  27. august 1963 Pop Go The Beatles  3. september 1963  10. september 1963 Pop Go The Beatles  3. september 1963  24. september 1963 Saturday Club 7. september 1963  5. oktober 1963 Pop Go The Beatles  3. september 1963  17. september 1963 Ken Dodd  9. oktober 1963  3. november 1963     6. november 1963     1. februar 1964 Easy Beat  16. oktober 1963  20. oktober 1963 Saturday Club  17. desember 1963  21. desember 1963 From Us To You  18. desember 1963  26. desember 1963

 Offisielt utgitte konsert-versjoner med «She Loves You» 

The Beatles at the Hollywood Bowl har en konsert-versjon fra 23. august 1964, mens Anthology 1 har en fremførelse fra Prince of Wales Theatre i London, 4. november 1963. Da The Beatles fremførte «She Loves You» på konserter, delte McCartney og Harrison på en mikrofon, antageligvis siden McCartney er venstrehendt. Av den grunn hadde McCartney og Harrison hver sin gitarhals pekende vekk fra mikrofonen. The Beatles startet å fremføre «She Loves You» straks den ble utgitt på singel og siste gang de fremførte den, var 20. september 1964 i New York City.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career.  London: Pyramid Books. ISBN 1-855-10021-5

 Diverse filmopptak av The Beatles som fremfører «She Loves You» 

 Innspillingsdato:  Sted, Land:  TV-program / Film: 27. august 1963 Southport, England  The Mersey Sound 1. september 1963  Manchester, England  Big Night Out 4. oktober 1963  London, England  Ready Steady Go, her mimet de til studioversjonen 30. oktober 1963  Stockholm, Sverige  Drop In 4. november 1963  Prince of Wales Theatre, London, England  Royal Command Performance 20. november 1963 ABC Cinema, Manchester, England  The Beatles Come to Town 9. februar 1964  New York City, USA  Ed Sullivan Show 11. februar 1964  Washington Coliseum, Washington, USA  Live at the Washington Coliseum, 1964 16. februar 1964  Deauville Hotel, Miami Beach, USA  Ed Sullivan Show 31. mars 1964  Scala Theatre, London, England  A Hard Day's Night, her mimet de til studioversjonen 26. april 1964  Empire Pool, Wembley, London, England  Big Beat '64 5. juni 1964  Hillegom, Nederland  The Beatles in Nederland, her mimet de til studioversjonen 17. juni 1964  Melbourne, Australia  The Beatles Sing For Shell 23. august 1964  Hollywood Bowl, Los Angeles, USA  (amatør-opptak)

 Referanser 

 Eksterne lenker 
 Sangteksten (presentert på The Beatles' offisielle webside
 http://www.thebeatles.com/ (The Beatles' offisielle webside)
 http://www.johnlennon.com/ (John Lennons offisielle webside)
 http://www.paulmccartney.com/ (Paul McCartneys offisielle webside)
 http://www.georgeharrison.com/ (George Harrisons offisielle webside)
 http://www.ringostarr.com/ (Ringo Starrs offisielle webside)



Kategori:Sanger fra 1963
Kategori:Singler fra 1963
Kategori:The Beatles-sanger
Kategori:Sanger skrevet av Lennon/McCartney